**Eddie Howe** (født 29. november 1977 i Amersham) er en engelsk fotballtrener og tidligere fotballspiller som er hovedtrener for Newcastle United FC.

Han var forsvarsspiller og tilbrakte mesteparten av karrièren i Bournemouth. Han ble manager i klubben i januar 2009 og da den yngste manageren i fotballigaen. Bournemouth startet neste sesong med 17 minuspoeng, men Howe klarte å holde dem i divisjonen og rykket opp det påfølgende året. Etter et kort opphold som manager i Burnley, ble han igjen manager i Bournemouth og presterte to opprykk på tre sesonger, noe som kulminerte i at Bournemouth spiller sesongen 2015-16 i Premier League. Dette er første gang klubben spiller på øverste nivå.

Spillerkarrière
---------------

Howe startet sin karriere på laget Rossgarth før han gikk til ungdomslaget til Bournemouth. Hans debut for seniorlaget var i desember 1995 mot Hull City. Han etablerte seg som en viktig spiller i Bournemouths forsvar og ble tatt ut til England U21 i 1998.

I mars 2002 ble Howe kjøpt av Portsmouth for 400.000 pund; Harry Redknapps første kjøp som manager i den klubben. Han skadet seg i debutkampen mot Preston North End og spilte ikke mer den sesongen. Han var tilbake igjen til 2002-03 sesongen, men skadet kneet igjen etter bare ni minutter i sesongåpningen. Han var friskmeldt januar 2004, hele 18 måneder etter skaden. Han ble lånt ut til Swindon Town, men spilte ingen kamper for dem.

Portsmouth lånte Howe tilbake til Bournemouth i 2004-05 sesongen og hadde et vellykket opphold. Bournemouth var i økonomiske vansker og supporterne samlet inn 21.000 pund slik at klubben kunne kjøpe han. Etter tre sesonger i klubben la han opp i 2007 som følge av skader. Han ble da med som trener for reservelaget.

Trenerkarrière
--------------

Desember 2006 i en alder av 29 år, ble Howe spillende trener under daværende manager Kevin Bond og fikk ansvaret for å trene Bournemouths reservelag. Han spilte fortsatt på førstelaget. Han la opp som spiller sommeren 2007 som følge av en kneskade. September 2008 fikk Bond sparken og Howe mistet også jobben.

### AFC Bournemouth

Howe returnerte til Bournemouth som trener for ungdomslaget da klubben ansatte Jimmy Quinn som manager. Quinn fikk sparken 31. desember 2008 og Howe tok midlertidig over som manager. Klubben tapte sine første to kamper, begge på bortebane, men Howe fikk jobben permanent 19. januar 2009 og klarte å føre klubben til en trygg ligaplassering i League Two på tross av at klubben måtte starte sesongen med 17 minuspoeng.

Sesongen 2009-10 startet med åtte seire på ni kamper, noe som var en ny klubbrekord. I november 2009, tilbød Peterborough United i Championship Howe jobben som manager da de sparket sin manager Darren Ferguson, men Howe avviste tilbudet.

Selv om Bournemouth ikke kunne kjøpe spillere på grunn av økonomiske problemer, rykket klubben opp til League One etter å ha tilbrakt to sesonger på fjerde nivå i ligaen.

På starten av 2011 ble Howe kontaktet av flere klubber som ville ha han som manager og 11. januar uttalte han at han ville bli i Bournemouth. Likevel gikk han tre dager senere til Burnley FC som spilte i Championship etter at klubbene ble enige om en kompensasjon for overgangen. Hans foreløpig siste kamp for Bournemouth ble hans hundrede i et 1-2 tap mot Colchester United.

### Burnley FC

16. januar 2011 ble han presentert som manager for Burnley og skrev under en kontrakt på tre og ett halvt år. Burnley endte på åttendeplass i Championship i 2010-11 og trettendeplass i 2011-12. Howe forlot Burnley i oktober 2012 som følge av "personlige årsaker".

### Tilbake til Bournemouth

Howe overtok etter Paul Groves som ble sparket som manager for Bournemouth. Klubben hadde bare vunnet én av de første kampene og lå på 21.-plass på tabellen i League One. Han ble kåret til månedens manager i League One i november etter tre seire og to uavgjort i serien samt seier i FA-cupen. 20. april 2013 sikret klubben seg opprykk til Championship da de kom på andreplass i ligaen. Sesongen 2013-14 kom klubben på 10.-plass, seks poeng unna play-off.

Bournemouth vant Championship sesongen 2014-15 og rykket opp til Premier League. Dette er første gang klubben spiller på øverste nivå.

Referanser
----------

1. ↑   FBref, FBref spiller-ID 13ab2469[Hentet fra Wikidata]
2. ↑   transfermarkt.com, Transfermarkt spiller-ID 9208, besøkt 9. oktober 2017[Hentet fra Wikidata]
3. ↑  Magpies are a 'perfect fit' for me, says Howe
4. 1 2 3 4 5  *The return of Eddie Howe* Arkivert 5. mars 2016 hos Wayback Machine. - www.afcb.co.uk Lest 22. juni 2015
5. ↑
6. ↑
7. ↑
8. ↑
9. 1 2 3  *Eddie Howe: I had to leave Burnley for Bournemouth* - www.bbc.co.uk Lest 22. juni 2015

Eksterne lenker
---------------

* (en) Eddie Howe – Transfermarkt Rediger på Wikidata

* (en) Eddie Howe – Transfermarkt (manager) Rediger på Wikidata

* (en) Eddie Howe – Soccerbase.com Rediger på Wikidata

* (en) Eddie Howe – Soccerbase.com (manager) Rediger på Wikidata

* (en) Eddie Howe – FootballDatabase.eu Rediger på Wikidata

* (en) Eddie Howe – PlaymakerStats.com Rediger på Wikidata

* (en) Eddie Howe – PlaymakerStats.com (manager) Rediger på Wikidata

* (en) Eddie Howe – FBref Rediger på Wikidata

| * v
* d
* r
Newcastle United FC – 2023/2024 |
| --- |
| 
* 1 Dúbravka
* 2 Trippier
* 3 Dummett
* 4 Botman
* 5 Schär
* 6 Lascelles
* 7 Joelinton
* 8 Gordon
* 9 Wilson
* 10 Saint-Maximin
* 11 Ritchie
* 13 Targett
* 14 Isak
* 16 Hendrick
* 17 Krafth
* 18 Karius
* 19 Manquillo
* 21 Fraser
* 22 Pope
* 23 Murphy
* 24 Almirón
* 26 Darlow
* 28 Willock
* 29 Gillespie
* 30 Ashby
* 32 Anderson
* 33 Burn
* 36 S. Longstaff
* 39 Guimarães
* Hayden
* Tonali
* Barnes
* Kuol

Manager: Howe
 |